Tombor Jenő

Tombor Jenő ([Nyitra](https://hu.wikipedia.org/wiki/Nyitra_(telep%C3%BCl%C3%A9s)), [1880](https://hu.wikipedia.org/wiki/1880). [március 3.](https://hu.wikipedia.org/wiki/M%C3%A1rcius_3.) – [Budapest](https://hu.wikipedia.org/wiki/Budapest), [1946](https://hu.wikipedia.org/wiki/1946). [július 25.](https://hu.wikipedia.org/wiki/J%C3%BAlius_25.)) magyar katonatiszt, honvédelmi miniszter, gyógyszerész, újságíró.



Tombor Jenő honvédelmi miniszter a Kisgazdapárt székesfehérvári nagygyűlésén, 1946. május (mellette ül [Nagy Ferenc](https://hu.wikipedia.org/wiki/Nagy_Ferenc_(minisztereln%C3%B6k))miniszterelnök)

Élete

[1899](https://hu.wikipedia.org/wiki/1899)-ben végezte el a [Ludovika Akadémiát](https://hu.wikipedia.org/wiki/Magyar_Kir%C3%A1lyi_Honv%C3%A9d_Ludovika_Akad%C3%A9mia). Ezt követően tanulmányait a [bécsi](https://hu.wikipedia.org/wiki/B%C3%A9cs) hadiiskolában folytatta. Az [első világháborúban](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) a fronton szolgált, [1918](https://hu.wikipedia.org/wiki/1918)-ban már vezérkari alezredes volt. A [Tanácsköztársaság](https://hu.wikipedia.org/wiki/Magyarorsz%C3%A1gi_Tan%C3%A1csk%C3%B6zt%C3%A1rsas%C3%A1g) idején a hadügyi népbiztosság vezérkari főnöke volt. [Stromfeld Auréllal](https://hu.wikipedia.org/wiki/Stromfeld_Aur%C3%A9l) együtt szervezte meg a sikeres [északi hadjáratot](https://hu.wikipedia.org/wiki/%C3%89szaki_hadj%C3%A1rat_(Magyarorsz%C3%A1g)). Még Tanácsköztársaság alatt letartóztatták és vádat emeltek ellene, de bűncselekmény hiányában a bíróság felmentette. Ennek ellenére a [Honvédelmi Minisztérium](https://hu.wikipedia.org/wiki/Honv%C3%A9delmi_Miniszt%C3%A9rium) nyugdíjazta.

A kommunisták leverése után beiratkozott az egyetemre és megszerezte a gyógyszerészi és vegyészdoktori oklevelet. Az 1930-as években újságíró lett, többek között [Bajcsy-Zsilinszky Endre](https://hu.wikipedia.org/wiki/Bajcsy-Zsilinszky_Endre) lapjának, a *Szabadság*nak volt a munkatársa. [1945](https://hu.wikipedia.org/wiki/1945)-ben felmentették minden ellene hozott intézkedés alól. Előbb vezérőrnagyi, majd vezérezredesi rangot kapott.

[1945](https://hu.wikipedia.org/wiki/1945) júniusában beválasztották az [Ideiglenes Nemzetgyűlésbe](https://hu.wikipedia.org/wiki/Ideiglenes_Nemzetgy%C5%B1l%C3%A9s), majd az [1945-ös választásokon](https://hu.wikipedia.org/wiki/1945-%C3%B6s_v%C3%A1laszt%C3%A1sok) a Kisgazdapárt országos listájáról ismét bejutott a parlamentbe, ahol [november 15-étől](https://hu.wikipedia.org/wiki/November_15.) haláláig honvédelmi miniszter a [Tildy-kormányban](https://hu.wikipedia.org/wiki/Tildy-korm%C3%A1ny) és a [Nagy Ferenc-kormányban](https://hu.wikipedia.org/wiki/Nagy_Ferenc-korm%C3%A1ny).

Forrás:

https://hu.wikipedia.org/wiki/Tombor\_Jenő